Kjellingmo stasjon

Kjellingmo stasjon var en stasjon på Urskog-Hølandsbanen. Før 1947 ble navnet skrevet Killingmo, en navneform som fortsatt står på stasjonsskiltet og på en bussholdeplass som er anlagt på det gamle stasjonsstedet. Stasjonen ble nedgradert til stoppested i 1948 og nedlagt sammen med banen i 1960. Killingmo stasjon lå på Urskog-Hølandsbanens kilometer 14,35.

Etter nedleggelsen av Urskog-Hølandsbanen i 1960 ble stasjonsbygningen flyttet til Norsk Jernbanemuseum på Hamar, der den i mange år var nordre endestasjon på museets parkjernbane «Tertitten» (som ikke må forveksles med museumsbanen Tertitten mellom Sørumsand og Fossum). Per 2017 er bygningen flyttet og er nå søndre endestasjon på «Tertitten». Per 2016 inneholdt bygningen en fotoutstilling.

Referanser

Litteratur 
 
 Bjerke, Thor; Haugen, Tore;Holom, Finn og Tovås, Ove (2013). Banedata 2013. Hamar / Oslo: Jernbaneverket Norsk Jernbanemuseum / Norsk Jernbaneklubb NJK Forlaget. s 91. ISBN 978-82-90286-35-9

Eksterne lenker 
 Forvaltningsplan for Urskog-Hølandsbanen
 Norsk jernbaneklubb om Kjellingmo stasjon

Jernbanestasjoner på Urskog-Hølandsbanen
Jernbanestasjoner i Akershus
Jernbanebyggverk i Aurskog-Høland
Nedlagte jernbanestasjoner i Norge
Jernbanestasjoner åpnet i 1896
Jernbanestasjoner nedlagt i 1960